2018 թվականի մայիսի 18-ին նախարար Սուրեն Պապիկյանի հանձնարարականով ձևավորվել է աշխատանքային խումբ, որը զբաղվում է քաղաքացիների կողմից ներկայացված դիմում-բողոքների ուսումնասիրման, բարձրացված խնդիրների արագ արձագանքման և վերջիններիս օպերատիվ լուծումներ տալու հարցերով: Ստացվել է 1000-ից ավելի դիմում, որոնք հիմնականում վերաբերել են համայնքի ղեկավարի և ավագանու գործունեության, քաղաքաշինության, բնակարանային և կոմունալ տնտեսության, տրանսպորտ ու ճանապարհաշինության, սոցիալական ապահովության, կրթության և առողջապահության, փախստականների ու միգրացիայի, գյուղատնտեսության և հողօգտագործման բնագավառներին, ինչպես նաև աշխատանքի տեղավորման հետ կապված հարցերին։